Streymoy
L'isola de Streymoy (isola di corrente) a l'è la pussee granda in tra i isole Faroe cont una superfis de 374,2 km², e la pussee abitada cont i so 23.511 abitant. Circa 20.000 abitant de l'isola stann de cà in de la capitala Tórshavn.

Geografia 

L'isola la gh'ha una forma longa con un estension de 47 km segond la direzzion magior e per circa 10 km segond la direzzion trasversal, cont una superfis de 374,2 km². La gh'ha in de la zona sud-orientala du profond fiord: el Kollafjørður e el Kaldbaksfjørður.

L'isola la gh'ha un paesagg montagnos, soratut in de la zona nord-orientala indova si troeuva anca la guzza pussee volta, el Kopsenni (789 m). Coma in tut l'arcipelagh a gh'inn tant cors d'aqua piscinin e laghet e la vegetazzion la ved minga la presenza de piante.

El strecc de Sundini el separa a est Streymoy de la segonda isola de l'arcipelagh, Eysturoy. Intorna a l'estrem meridional de l'isola a gh'inn olter tre isole piscinine: Koltur, Hestur e Nólsoy.

A ovest se troeuva l'isola de Vágar, a sud quella de Sandoy.

Lista di montagne

Popolazzion
I 23.511 abitant de l'isola representen el 40% de l'intrega popolazzion di Faroe. In su Streymoy la popolazzion l'è concentrada in de la capitala Tórshavn che la cunta circa 20.000 abitant e l'è la sed del govern, de l'università, e el port principal e center de tucc i comerc.

Olter center de una certa importanza inn Vestmanna a ovest, scal per i traghet, Kollafjørður in del center de l'isola e i Saksun e Tjørnuvík in del nord. La gh'ha importanza del pont de vista storegh el villagg de Kirkjubøur in de l'estrem meridional, che l'è stad sed episcopal in del medioev.

Note

Ligam de foeura
The Tourist Information of Tórshavn and Streymoy

Faroe
Pussediment de la Danimarca
Isole de l'Europa